
	(protokols Nr.16, 69.)




Par Limbažu novada pašvaldības domes saistošo noteikumu projekta “Par Limbažu novada pašvaldības domes 2021.gada 25.novembra saistošo noteikumu Nr.24 “Par līdzfinansējumu Limbažu novada pašvaldības  profesionālās ievirzes izglītības iestādēs” atzīšanu par spēku zaudējušiem” nodošanu sabiedrības viedokļa noskaidrošanai
Ziņo Artis Ārgalis

Ar Limbažu novada pašvaldības domes 2021. gada 25. novembra sēdes lēmumu Nr. 535  (protokols Nr.10, 28.§) apstiprināti Limbažu novada pašvaldības domes saistošie noteikumi Nr.24 “Par līdzfinansējumu Limbažu novada pašvaldības profesionālās ievirzes izglītības iestādēs”. Saistošie noteikumi izdoti saskaņā ar Izglītības likuma 12. panta 2.1 daļu, kas nosaka, ka pašvaldība saistošajos noteikumos var paredzēt daļēju maksu kā līdzfinansējumu par izglītības ieguvi pašvaldības dibinātajās profesionālās ievirzes izglītības iestādēs.
Pašvaldību likuma 44. panta pirmā daļa nosaka, ka dome atbilstoši likumā vai Ministru kabineta noteikumos ietvertam pilnvarojumam izdod saistošos noteikumus.
Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.
Pamatojoties uz Pašvaldību likuma 46. panta trešo daļu, atklāti balsojot: PAR – 10 deputāti (Edžus Arums, Māris Beļaunieks, Andris Garklāvs, Aigars Legzdiņš, Baiba Siktāre, Sigita Upmale, Ģirts Vilciņš, Roberts Viziņš, Andis Zaļaiskalns, Edmunds Zeidmanis), PRET – nav, ATTURAS – nav, Limbažu novada pašvaldības dome NOLEMJ:

1. Nodot saistošo noteikumu projektu “Par Limbažu novada pašvaldības domes 2021.gada 25.novembra saistošo noteikumu Nr.24 “Par līdzfinansējumu Limbažu novada pašvaldības  profesionālās ievirzes izglītības iestādēs” atzīšanu par spēku zaudējušiem” un tam pievienoto paskaidrojuma rakstu pašvaldības nolikumā noteiktajā kārtībā publicēšanai pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām (pielikumā).
2. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
3. Uzdot Limbažu novada Izglītības pārvaldei, pēc viedokļu saņemšanas, tos apkopot un atspoguļot saistošo noteikumu projekta paskaidrojuma rakstā.
4. Uzdot Limbažu novada Izglītības pārvaldei, pēc sabiedrības viedokļa noskaidrošanas un apkopošanas, atkārtoti vērsties Limbažu novada domes komiteju un domes sēdē ar jautājumu saistošo noteikumu projekta izskatīšanai. 
5. Atbildīgo par lēmuma izpildi noteikt Limbažu novada Izglītības pārvaldes vadītāju.
6. Kontroli par lēmuma izpildi uzdot Limbažu novada pašvaldības izpilddirektoram.


Limbažu novada pašvaldības
Domes priekšsēdētāja									S. Upmale

